Nacionalni spomenici u Bileći
Na listi nacionalnih spomenika kulture Bosne i Hercegovine za opštinu Bileća se nalaze slijedeći spomenici:
 
 Avdića džamija u Planoj, mjesto i ostaci historijskog spomenika
 Careva džamija (Gradska ili Obradovića džamija), historijska građevina
 Crkva sv. Save, historijska građevina. Nalazi se u centru Bileće. Sagrađena je 1896. Prema konceptu prostorne organizacije, crkva Sv. Save u Bileći pripada tipu jednobrodne crkve sa pripratom, naosom i oltarskim prostorom. U arhitektonskom smislu crkva je građena u eklektičkom stilu, pravougaone osnove, sa spolja trostranom, a iznutra polukružnom apsidom, jednostavnim izduženim i lučno završenim prozorima i kamenim portalom. U crkvenom dvorištu, sjeverno od crkve, nalazi se spomenik žrtvama Prvog svjetskog rata. Spomenik je napravljen u obliku stepenasto izduženog obeliska po kom su ispisana imena žrtava.
 Džamija Hasan-paše Predojevića u Polju, Grabovica, historijska građevina. Džamija se nalazi u jugoistočnom - ravnom dijelu grada – u Polju. Podignuta je na lokalitetu Plitine, kod sela Grabovice. Ako je predanje tačno, a sve govori da jeste, onda je ova džamije sagrađena prije 1572. godine i ubraja se među nekoliko najstarijih džamija u Hercegovini. Pošto je objekt srušen još 1941. godine, a napušten još ranije (prema nekim podacima još 1928. godine), usljed dugogodišnjeg neodržavanja, došlo je do urušavanja dijela zidova u unutrašnjost objekta. Zbog kvalitetno izvedenih zidarskih radova, ostaci objekta se nalaze u dobrom građevnom stanju, iako je objekt već 65 godina napušten.
 Manastir Vavedenja Bogorodice u Dobrićevu Orah, graditeljska cjelina
 Park narodnih heroja sa kosturnicom
 Prahistorijski tumulus i nekropola sa stećcima Grebnice–Bunčići u selu Baljci, povijesno područje
 Pravoslavna crkva Svetog arhanđela Mihaila u Trnovom Dolu (Donja Meka Gruda), graditeljska cjelina
 Ćumurijina kula sa dvorima u Kutima, stambena graditeljska cjelina

Reference